Neuvoston 12 päivänä syyskuuta 1996 vahvistama YHTEINEN KANTA (EY) N:o 57/96 Euroopan parlamentin ja neuvoston direktiivin 96/.../EY antamiseksi henkilötietojen käsittelystä ja yksityisyyden suojasta televiestinnän alalla ja erityisesti digitaalisessa monipalveluverkossa (ISDN) ja yleisissä digitaalisissa matkaviestinverkoissa



Virallinen lehti nro C 315 , 24/10/1996 s. 0030



Neuvoston 12 päivänä syyskuuta 1996 vahvistama YHTEINEN KANTA (EY) N:o 57/96 Euroopan parlamentin ja neuvoston direktiivin 96/. . ./EY antamiseksi henkilötietojen käsittelystä ja yksityisyyden suojasta televiestinnän alalla ja erityisesti digitaalisessa monipalveluverkossa (ISDN) ja yleisissä digitaalisissa matkaviestinverkoissa (96/C 315/06) EUROOPAN PARLAMENTTI JA EUROOPAN UNIONIN NEUVOSTO, jotka ottavat huomioon Euroopan yhteisön perustamissopimuksen ja erityisesti sen 100 a artiklan, ottavat huomioon komission ehdotuksen (1), ottavat huomioon talous- ja sosiaalikomitean lausunnon (2), noudattavat perustamissopimuksen 189 b artiklassa määrättyä menettelyä (3), sekä katsovat, että 1) yksilöiden suojelusta henkilötietojen käsittelyssä ja näiden tietojen vapaasta liikkuvuudesta 24 päivänä lokakuuta 1995 annetussa Euroopan parlamentin ja neuvoston direktiivissä 95/46/EY (4) velvoitetaan jäsenvaltiot turvaamaan luonnollisten henkilöiden henkilötietojen käsittelyä koskevat oikeudet ja vapaudet ja erityisesti heidän oikeutensa yksityisyyden suojaan, jotta henkilötietojen vapaa liikkuvuus yhteisössä voidaan turvata, 2) yhteisössä ollaan parhaillaan ottamassa käyttöön uutta kehittynyttä digitaaliteknologiaa yleisissä televerkoissa, mikä asettaa erityisiä, henkilötietojen suojaa ja käyttäjän yksityisyyttä koskevia vaatimuksia; uusien telepalvelujen käyttöönotto on luonteenomaista tietoyhteiskunnan kehittymiselle; näiden palvelujen, kuten tilausvideon ja interaktiivisen television, onnistunut kansainvälinen kehittäminen riippuu siitä, että käyttäjät luottavat siihen, ettei heidän yksityisyytensä ole vaarassa, 3) tämä pätee erityisesti digitaalisen monipalveluverkon (ISDN) ja digitaalisten matkaviestinverkkojen käyttöönottoon, 4) neuvosto kehotti telepalvelujen ja -laitteiden yhteismarkkinoiden kehittämisestä vuoteen 1992 asti 30 päivänä kesäkuuta 1988 antamassaan päätöslauselmassa (5) ryhtymään toimenpiteisiin henkilötietojen suojaamiseksi, jotta voidaan luoda otollinen ympäristö televiestinnän tulevalle kehittämiselle yhteisössä; neuvosto korosti jälleen henkilötietojen ja yksityisyyden suojan merkitystä yhteensovittamisen vahvistamisesta digitaalisen monipalveluverkon (ISDN) käyttöönottamiseksi Euroopan yhteisössä vuoteen 1992 asti 18 päivänä heinäkuuta 1989 antamassaan päätöslauselmassa (6), 5) Euroopan parlamentti on korostanut henkilötietojen ja yksityisyyden suojan tärkeyttä televerkoissa ja erityisesti digitaalisen monipalveluverkon (ISDN) käyttöönoton osalta, 6) yleisten televerkkojen osalta on annettava erityiset lait, asetukset ja tekniset määräykset, jotta luonnollisten henkilöiden perusoikeudet ja -vapaudet sekä oikeushenkilöiden oikeutetut edut voidaan suojata ottaen erityisesti huomioon tilaajia ja käyttäjiä koskevien tietojen automaattiseen tallennukseen ja käsittelyyn liittyvä riskien lisääntyminen, 7) jäsenvaltioiden antamat henkilötietojen, yksityisyyden sekä oikeushenkilöiden oikeutettujen etujen suojaa televiestintäalalla koskevat lait, asetukset ja tekniset määräykset on yhdenmukaistettava, jotta voidaan välttää televiestinnän sisämarkkinoiden esteet perustamissopimuksen 8 a artiklassa asetetun tavoitteen mukaisesti; toissijaisuusperiaatetta noudattaen tämä yhdenmukaistaminen on rajoitettava vaatimuksiin, jotka ovat ehdottoman välttämättömiä sen takaamiseksi, ettei uusien telepalvelujen ja -verkkojen edistämistä ja kehittämistä jäsenvaltioiden välillä estetä, 8) näihin uusiin palveluihin kuuluvat interaktiivinen televisio sekä tilausvideo, 9) televiestintäalalla sovelletaan direktiiviä 95/46/EY kaikkien sellaisten perusoikeuksien ja -vapauksien turvaamista koskevien kysymysten osalta, jotka eivät nimenomaisesti sisälly tämän direktiivin säännöksiin, rekisterinpitäjän velvoitteet ja yksilöiden oikeudet mukaan lukien; direktiiviä 95/46/EY sovelletaan muihin kuin yleisesti saatavilla oleviin telepalveluihin; 10) tämä direktiivi, vastaavasti kuin mitä direktiivin 95/46/EY 3 artiklassa säädetään, ei koske perusoikeuksien ja -vapauksien turvaamista sellaisessa toiminnassa, joka ei kuulu yhteisön oikeuden soveltamisalaan; jäsenvaltioiden kuuluu toteuttaa tarpeellisiksi katsomansa toimenpiteet yleisen turvallisuuden, maanpuolustuksen, valtion turvallisuuden (valtion taloudellinen hyvinvointi mukaan lukien, jos toiminta liittyy valtion turvallisuusasioihin) suojelemiseksi sekä rikosoikeuden täytäntöönpanemiseksi; tämä direktiivi ei vaikuta jäsenvaltioiden mahdollisuuteen harjoittaa televiestinnän laillista salakuuntelua edellä mainittuihin tarkoituksiin, 11) yleisesti saatavilla olevan telepalvelun tilaajat voivat olla luonnollisia henkilöitä tai oikeushenkilöitä; tämän direktiivin säännösten tarkoituksena on direktiiviä 95/46/EY täydentäen suojata luonnollisten henkilöiden perusoikeudet, ja erityisesti heidän oikeutensa yksityisyyteen, sekä oikeushenkilöiden oikeutetut edut; näistä säännöksistä ei missään tapauksessa saa aiheutua jäsenvaltioille velvoitetta laajentaa mainitun direktiivin 94/46/EY soveltamista oikeushenkilöiden oikeutettujen etujen suojaamiseen; tämä suoja on varmistettava asiaa koskevassa yhteisön ja kansallisessa lainsäädännössä, 12) kutsuvan ja vastaanottavan linjan tunnistusta ja tunnistuksen rajoittamista sekä analogisiin keskuksiin liitettyihin tilaajaliittymiin tehtävää automaattista kutsunsiirtoa koskevien tiettyjen vaatimusten soveltamista ei saa tehdä pakolliseksi tietyissä tapauksissa, joissa soveltaminen osoittautuisi teknisesti mahdottomaksi tai vaatisi suhteetonta taloudellista panostusta; on tärkeää, että asianomaisille osapuolille ilmoitetaan kyseisistä tapauksista; jäsenvaltioiden olisi ilmoitettava niistä komissiolle, 13) palvelujen tarjoajien on toteutettava asianmukaiset toimenpiteet tarjoamiensa palvelujen turvallisuuden varmistamiseksi, tarvittaessa yhdessä verkon tarjoajan kanssa, ja ilmoitettava tilaajille mahdollisista verkon turvallisuuteen kohdistuvista erityisistä riskeistä; turvallisuutta arvioidaan direktiivin 95/46/EY 17 artiklan mukaan, 14) on toteutettava toimenpiteet luvattomien tietoliikenneyhteyksien käytön estämiseksi, jotta voidaan turvata viestinnän luottamuksellisuus yleisissä televerkoissa ja yleisesti saatavilla olevissa telepalveluissa; joidenkin jäsenvaltioiden kansallinen lainsäädäntö kieltää luvattoman tietoliikenneyhteyksien käytön ainoastaan, jos se on tahallista, 15) tilaajiin liittyvät tiedot, joita käsitellään puhelujen yhdistämiseksi, sisältävät tietoja luonnollisten henkilöiden yksityiselämästä ja kohdistuvat kirjeenvaihdon kunnioitukseen tai oikeushenkilöiden oikeutettuihin etuihin; tällaista tietoa voidaan tallentaa vain siinä määrin, kuin se on palvelun tarjoamisen kannalta välttämätöntä laskutuksen tai yhteenliittämismaksujen osalta ja vain rajoitetun ajan; kaikki muu tiedon jatkokäsittely, jota yleisesti saatavilla olevan telepalvelun tarjoaja mahdollisesti haluaisi suorittaa omien telepalvelujensa markkinoimiseksi, sallitaan ainoastaan, jos tilaaja on tähän suostunut yleisesti saatavilla olevan telepalvelun tarjoajan hänelle antamien ja näitä suunniteltuja jatkokäsittelymuotoja koskevien täsmällisten ja täydellisten tietojen perusteella, 16) eriteltyjen laskujen käyttöönotto on parantanut tilaajan mahdollisuuksia tarkastaa palvelun tarjoajan laskuttamien maksujen oikeellisuus, mutta samalla se voi vaarantaa yleisesti saatavilla olevien telepalvelujen käyttäjien yksityisyyden; tämän vuoksi jäsenvaltioiden on käyttäjän yksityisyyden turvaamiseksi kannustettava sellaisten telepalveluvaihtoehtojen kehittämistä kuten vaihtoehtoiset maksuvälineet, jotka tekevät mahdolliseksi nimettömän tai ehdottomasti henkilökohtaisen pääsyn yleisesti saatavilla oleviin telepalveluihin, esimerkiksi puhelinkortit ja luottokorttimaksut; vaihtoehtoisesti jäsenvaltiot voivat samassa tarkoituksessa vaatia joidenkin numeroiden poistamista eriteltyjen laskujen soitetuista numeroista, 17) kutsuvan linjan tunnistuksen osalta on tarpeen suojata soittajan oikeus estää kutsuvan linjan tunnistus sekä puhelun vastaanottajan oikeus kieltäytyä vastaanottamasta tunnistamattomia linjoja; kutsuvan linjan tunnistuksen esto voidaan määrätyissä tapauksissa ohittaa; joidenkin tilaajien - erityisesti palvelevien puhelinten ja vastaavien organisaatioiden - edun mukaista on taata soittajien nimettömyys; yhdistetyn linjan tunnistuksen osalta on tarpeen turvata puhelun vastaanottajan oikeus estää sen linjan tunnistus, johon soittaja on tosiasiallisesti yhdistetty, erityisesti puhelunsiirtotapauksissa, sekä tähän liittyvät oikeutetut edut; yleisesti saatavilla olevien palvelujen tarjoajan on ilmoitettava tilaajilleen kutsuvan ja yhdistetyn linjan tunnistuksen olemassaolosta verkossa ja kaikista palveluista, joita on tarjolla kutsuvan ja yhdistetyn linjan tunnistuksen perusteella, sekä saatavilla olevista yksityisyyden turvaamisen mahdollisuuksista; tällä tavoin tilaajilla on mahdollisuus tehdä tietoinen valinta yksityisyyden turvaamiskeinoista, joita he mahdollisesti haluavat käyttää; yksityisyyden turvaamisen mahdollisuuksien, joita tarjotaan liittymäkohtaisesti, ei tarvitse välttämättä olla saatavilla automaattisena verkkopalveluna, vaan ne voivat olla saatavissa yleisesti saatavilla olevan telepalvelun tarjoajalle esitetyn pyynnön perusteella, 18) tilaajille on tarjottava suojatoimenpiteitä toisen henkilön tekemän automaattisen puhelunsiirron mahdollisesti aiheuttamia häiriöitä vastaan; tällaisissa tapauksissa tilaajien on voitava lopettaa siirrettyjen puhelujen yhdistyminen päätteilleen pyytämällä tätä yleisesti saatavilla olevien telepalvelujen tarjoajalta, 19) puhelinluettelot ovat laajassa jakelussa ja yleisesti saatavilla; luonnollisten henkilöiden oikeus yksityisyyteen ja oikeushenkilöiden oikeutetut edut edellyttävät, että tilaajat voivat itse määrittää, missä määrin heidän henkilötietojansa julkaistaan puhelinluettelossa; jäsenvaltiot voivat rajoittaa tämän mahdollisuuden koskemaan vain tilaajia, jotka ovat luonnollisia henkilöitä, 20) tilaajille on tarjottava suojautumiskeinoja ei-toivottujen puhelujen ja telekopioiden aiheuttamaa yksityisyyden loukkaamista vastaan; jäsenvaltiot voivat rajoittaa nämä suojautumiskeinot koskemaan vain tilaajia, jotka ovat luonnollisia henkilöitä, 21) on tarpeen varmistaa, että televiestimien teknisten ominaisuuksien käyttöönotto tietosuojatarkoituksessa yhdenmukaistetaan siten, että se on sopusoinnussa sisämarkkinoiden toteuttamisen kanssa, 22) jäsenvaltiot voivat, vastaavasti kuin mitä direktiivin 95/46/EY 13 artiklassa säädetään, erityisesti rajoittaa tilaajien velvoitteiden ja oikeuksien soveltamisalaa tietyissä olosuhteissa, esimerkiksi varmistamalla, että yleisesti saatavilla olevan telepalvelun tarjoaja voi ohittaa kutsuvan linjan tunnistuksen eston kansallisen lainsäädännön mukaisesti rikosten ehkäisemiseksi tai paljastamiseksi taikka valtion turvallisuuden perusteella, 23) kansallisessa lainsäädännössä on säädettävä oikeuskeinoista siltä varalta, että käyttäjien ja tilaajien oikeuksia ei kunnioiteta; on säädettävä seuraamuksista henkilöille, jotka eivät noudata tämän direktiivin perusteella annettuja kansallisia säännöksiä, riippumatta siitä, koskeeko heitä yksityisoikeus tai julkisoikeus, 24) tämän direktiivin soveltamisalalla on aiheellista hyödyntää direktiivin 95/46/EY 29 artiklalla perustetun, jäsenvaltioiden valvontaviranomaisten edustajista koostuvan tietosuojatyöryhmän kokemusta, 25) tekninen kehitys ja tarjolla olevien palvelujen odotettavissa oleva kehitys huomioon ottaen tämän direktiivin 6 artiklan soveltamiseksi on tarpeen laatia tekninen eritelmä tämän direktiivin liitteessä luetelluista tietoluokista direktiivin 95/46/EY 31 artiklassa perustetun komitean avustuksella, tarkoituksena varmistaa tässä direktiivissä asetettujen vaatimusten yhdenmukainen soveltaminen teknologiassa tapahtuvista muutoksista riippumatta, ja 26) tiettyjä erityisjärjestelyjä tarvitaan helpottamaan tämän direktiivin säännösten noudattamista sitä tietojenkäsittelyä varten, joka on jo käynnissä tämän direktiivin mukaisesti sen täytäntöönpanemiseksi annetun kansallisen lainsäädännön voimaantulopäivänä, OVAT ANTANEET TÄMÄN DIREKTIIVIN: 1 artikla Tarkoitus ja soveltamisala 1. Tällä direktiivillä säädetään jäsenvaltioiden säännösten yhdenmukaistamisesta samantasoisen perusoikeuksien ja -vapauksien, erityisesti yksityisyyttä koskevan oikeuden, suojan varmistamiseksi henkilötietojen käsittelyssä televiestinnässä sekä tällaisten tietojen ja telelaitteiden ja -palvelujen vapaan liikkuvuuden varmistamiseksi yhteisössä. 2. Tämän direktiivin säännöksissä täsmennetään ja täydennetään direktiiviä 95/46/EY edellä 1 kohdassa mainittuja tarkoituksia varten. Niissä säädetään lisäksi tilaajien, jotka ovat oikeushenkilöitä, oikeutettujen etujen suojelemisesta. 3. Tätä direktiiviä ei sovelleta yhteisön oikeuden soveltamisalan ulkopuolelle jääviin toimiin, kuten niihin, joista säädetään Euroopan unionista tehdyn sopimuksen V ja VI osastossa, eikä missään tapauksessa yleistä turvallisuutta, puolustusta ja valtion turvallisuutta (mukaan lukien valtion taloudellinen hyvinvointi, kun toimet liittyvät valtion turvallisuuteen) koskeviin toimiin eikä valtion toimiin rikosoikeuden alalla. 2 artikla Määritelmät Direktiivissä 95/46/EY annettujen määritelmien lisäksi tässä direktiivissä tarkoitetaan a) `tilaajalla` luonnollisia tai oikeushenkilöitä, jotka ovat tehneet sopimuksen yleisesti saatavilla olevien telepalvelujen tarjoajan kanssa näiden palvelujen toimittamisesta, b) `käyttäjällä` luonnollisia henkilöitä, jotka käyttävät yleisesti saatavilla olevaa telepalvelua yksityis- tai liikeasioihin olematta välttämättä tämän palvelun tilaajia, c) `yleisellä televerkolla` siirtojärjestelmiä ja tapauksesta riippuen kytkentälaitteita ja muita laitteita, joiden avulla voidaan siirtää signaaleja määrättyjen liitäntäpisteiden välillä johdoin, radioteitse, optisesti tai muulla sähkömagneettisella keinolla ja joita käytetään kokonaan tai osittain yleisesti saatavilla olevien telepalvelujen tajoamiseen, d) `telepalvelulla` palveluja, joiden tuottaminen on kokonaan tai osittain signaalien siirtämistä tai reititystä televerkoissa, radio- ja televisiolähetystoimintaa lukuun ottamatta. 3 artikla Kysymyksessä olevat palvelut 1. Tätä direktiiviä sovelletaan henkilötietojen käsittelyyn, joka liittyy yleisesti saatavilla olevien telepalvelujen tarjoamiseen yhteisön yleisissä televerkoissa, erityisesti digitaalisen monipalveluverkon (ISDN) ja yleisten digitaalisten matkaviestinverkkojen kautta. 2. Direktiivin 8, 9 ja 10 artiklaa sovelletaan digitaalisiin keskuksiin yhdistettyihin tilaajalinjoihin ja, jos se on teknisesti mahdollista eikä edellytä kohtuutonta taloudellista panosta, myös analogisiin keskuksiin yhdistettyihin liittymiin. 3. Jäsenvaltioiden on ilmoitettava komissiolle tapauksista, joissa 8, 9 ja 10 artiklan vaatimusten täyttäminen olisi teknisesti mahdotonta tai edellyttäisi suhteettoman suuria investointeja. 4 artikla Turvallisuus 1. Yleisesti saatavilla olevan telepalvelun tarjoajan on toteutettava asianmukaiset tekniset ja organisatoriset toimenpiteet varmistaakseen tarjoamiensa palvelujen turvallisuuden, tarvittaessa yhdessä yleisen televerkon tarjoajan kanssa verkon turvallisuuden osalta. Näillä toimenpiteillä on voitava varmistaa riskiin suhteutettu turvallisuustaso ottaen huomioon tekniikan sen hetkinen taso ja toimenpiteiden käyttöönottokustannukset. 2. Jos on olemassa erityinen verkon turvallisuuteen kohdistuva riski, yleisesti saatavilla olevan telepalvelun tarjoajan on ilmoitettava tilaajille tällaisesta riskistä ja mahdollisista korjauskeinoista mukaan lukien asiaan liittyvät kustannukset. 5 artikla Viestinnän luottamuksellisuus Jäsenvaltioiden on kansallisilla säännöksillä taattava yleisen televerkon ja yleisesti saatavilla olevien telepalvelujen välityksellä tapahtuvan viestinnän luottamuksellisuus. Niiden on erityisesti kiellettävä se, että muut kuin käyttäjät voisivat ilman kyseisten käyttäjien suostumusta kuunnella, salakuunnella, tallentaa tai muulla tavalla siepata tai valvoa viestejä, jollei se ole laillisesti sallittua. 6 artikla Teleliikenne- ja laskutustiedot 1. Puhelujen muodostamiseksi käytettävät tilaajia ja käyttäjiä koskevat liikennetiedot, jotka yleisen televerkon ja/tai yleisesti saatavilla olevan telepalvelun tarjoaja tallentaa, on poistettava tai tehtävä nimettömiksi puhelun jälkeen, sanotun kuitenkaan rajoittamatta 2, 3 ja 4 kohdan säännösten soveltamista. 2. Tilaajalaskutusta ja yhteenliittämismaksuja varten voidaan käsitellä liitteessä tarkoitettuja tietoja. Tällainen käsittely on sallittua ainoastaan sen ajanjakson loppuun asti, jona laskusta voidaan laillisesti valittaa tai maksu voidaan periä. 3. Yleisesti saatavilla olevan telepalvelun tarjoaja voi omien telepalvelujensa markkinoimiseksi käsitellä 2 kohdassa tarkoitettuja tietoja, jos tilaaja on antanut siihen suostumuksensa. 4. Liikenne- ja laskutustietojen käsittely on rajoitettava laskutusta tai liikenteenhallintaa, asiakastiedusteluja, petosten paljastamista ja palvelujen tarjoajan omien telepalvelujen markkinoimista käsittelevien yleisten televerkkojen ja/tai yleisesti saatavilla olevien telepalvelujen tarjoajien valtuuttamiin henkilöihin, ja sitä saa suorittaa ainoastaan kyseisten toimien vaatimassa laajuudessa. 5. Edellä 1, 2, 3 ja 4 kohdan soveltaminen ei rajoita toimivaltaisten viranomaisten mahdollisuutta saada voimassa olevan lainsäädännön mukaisesti laskutus- tai liikennetietoja riitojen ja erityisesti yhteenliittämiseen tai laskutukseen liittyvien riitojen ratkaisemiseksi. 7 artikla Eritelty laskutus 1. Tilaajilla on oltava oikeus saada laskunsa erittelemättöminä. 2. Jäsenvaltioiden on sovellettava kansallisia säännöksiä sovittaakseen yhteen toisaalta eriteltyjä laskuja saavien tilaajien oikeudet ja toisaalta soittavien käyttäjien ja vastaanottavien tilaajien oikeus yksityisyyteen, esimerkiksi varmistamalla, että tällaisille käyttäjille ja tilaajille on olemassa riittävästi viestintä- tai maksuvaihtoehtoja. 8 artikla Kutsuvan ja yhdistetyn linjan tunnistus ja sen rajoittaminen 1. Jos kutsuvan linjan tunnistusta tarjotaan, soittavalla käyttäjällä on oltava mahdollisuus poistaa helposti ja veloituksetta kutsuvan linjan tunnistus puhelukohtaisesti. Soittavalla tilaajalla on oltava tämä mahdollisuus liittymäkohtaisesti. 2. Jos kutsuvan linjan tunnistusta tarjotaan, vastaanottavalla tilaajalla on oltava mahdollisuus helposti ja tämän toiminteen kohtuullisen käytön osalta veloituksetta estää tulevien puhelujen linjan tunnistus. 3. Jos kutsuvan linjan tunnistusta tarjotaan ja jos kutsuvan linjan tunnistus näkyy näytössä ennen puhelun yhdistymistä, vastaanottavalla tilaajalla on oltava mahdollisuus helposti kieltäytyä vastaanottamasta tulevia puheluja, jos soittava käyttäjä tai tilaaja on poistanut kutsuvan linjan tunnistuksen. 4. Jos yhdistetyn linjan tunnistusta tarjotaan, vastaanottavalla tilaajalla on oltava mahdollisuus helposti ja veloituksetta estää se, että soittava käyttäjä näkee yhdistetyn linjan tunnisteen. 5. Edellä 1 kohdassa annetut säännökset koskevat myös puheluja yhteisöstä kolmansiin maihin; edellä 2, 3 ja 4 kohdassa annetut säännökset koskevat myös kolmansista maista tulevia puheluja. 6. Jäsenvaltioiden on varmistettava, että jos kutsuvan ja/tai yhdistetyn linjan tunnistusta tarjotaan, yleisesti saatavilla olevien telepalvelujen tarjoajat ilmoittavat siitä sekä 1, 2, 3 ja 4 kohdassa annetuista säännöksistä yleisölle. 9 artikla Poikkeukset Jäsenvaltioiden on varmistettava, että yleisen televerkon ja/tai yleisesti saatavilla olevan telepalvelun tarjoaja voi ohittaa kutsuvan linjan tunnistuksen eston: a) väliaikaisesti, jos tilaaja pyytää ilkivaltaisten puhelujen tai häirintäsoittojen jäljittämistä; tässä tapauksessa yleisen televerkon ja/tai yleisesti saatavilla olevan telepalvelun tarjoajan on tallennettava soittavan tilaajan tunnistustiedot ja annettava nämä tiedot käytettäväksi kansallisen lainsäädännön mukaisesti, b) linjakohtaisesti hätäkutsuja käsitteleville organisaatioille, jotka jäsenvaltiot ovat sellaisiksi tunnustaneet, mukaan lukien lainvalvojat, sairaankuljetuspalvelut ja palokunnat, tällaisiin kutsuihin vastaamiseksi. 10 artikla Automaattinen puhelunsiirto Jäsenvaltioiden on varmistettava, että tilaajat voivat veloituksetta ja helposti estää kolmannen osapuolen suorittaman automaattisen puhelunsiirron tilaajan päätteeseen. 11 artikla Tilaajaluettelot 1. Yleisön saatavilla olevissa tai puhelinluettelopalveluista saatavissa painetuissa tai sähköisissä puhelinluetteloissa olevat henkilötiedot pitäisi rajoittaa tietyn tilaajan tunnistamiseen tarvittaviin tietoihin, ellei tilaaja ole antanut yksiselitteistä suostumustaan muiden henkilötietojen julkaisemiseen. Tilaajalla on oltava veloituksetta oikeus siihen, että häntä ei hänen niin pyytäessään mainita painetussa tai sähköisessä puhelinluettelossa, oikeus ilmoittaa, että hänen henkilötietojaan ei saa käyttää suoramarkkinointiin, oikeus siihen, että osa hänen osoitteestaan jätetään pois ja oikeus esiintyä luettelossa ilman hänen sukupuoltaan ilmaisevaa tietoa, jos tämä on kielellisesti toteutettavissa. 2. Jäsenvaltiot voivat sallia, että operaattorit perivät maksun niiltä tilaajiltaan, jotka haluavat varmistaa, että puhelinluetteloon ei merkitä yksityiskohtaisia tietoja heistä, jos kyseinen summa on kohtuullinen eikä toimi jarruna tämän oikeuden käyttämiselle. 3. Jäsenvaltiot voivat rajoittaa tämän artiklan soveltamisen koskemaan tilaajia, jotka ovat luonnollisia henkilöitä. 12 artikla Ei-toivotut soitot 1. Ilman ihmistyöpanosta toimivien automaattisten soittojärjestelmien tai telekopiolaitteiden käyttö suoramarkkinoinnin tarkoituksiin voidaan sallia vain, jos se kohdistuu tilaajiin, jotka ovat antaneet siihen ennalta suostumuksensa. 2. Jäsenvaltioiden on toteutettava tarvittavat toimenpiteet varmistaakseen veloituksetta sen, että muutoin kuin 1 kohdassa tarkoitetuin keinoin toteutettuja suoramarkkinointiin tarkoitettuja ei-toivottuja soittoja ei sallita joko ilman kyseisten tilaajien suostumusta tai sellaisille tilaajille, jotka eivät halua vastaanottaa tällaisia puheluita, siten, että valinta näiden kahden vaihtoehdon välillä määräytyy kansallisen lainsäädännön mukaisesti. 3. Jäsenvaltiot voivat rajoittaa 1 ja 2 kohdan soveltamisen koskemaan tilaajia, jotka ovat luonnollisia henkilöitä. 13 artikla Tekniset ominaisuudet ja standardointi 1. Täytäntöön pantaessa tätä direktiiviä jäsenvaltioiden on varmistettava, jollei 2 ja 3 kohdasta muuta johdu, ettei pääte- tai muille telelaitteille aseteta teknisiä ominaisuuksia koskevia pakollisia vaatimuksia, jotka voisivat haitata laitteiden markkinoille saattamista ja tällaisten laitteiden vapaata liikkuvuutta jäsenvaltioiden sisällä ja niiden välillä. 2. Jos tämän direktiivin säännöksiä voidaan täytäntöönpanna ainoastaan edellyttämällä erityisiä teknisiä ominaisuuksia, jäsenvaltioiden on ilmoitettava komissiolle asiasta teknisiä standardeja ja määräyksiä koskevien tietojen toimittamisessa noudatettavasta menettelystä annetussa neuvoston direktiivissä 83/189/ETY (7) säädettyjen menettelyjen mukaisesti. 3. Komissio huolehtii tarvittaessa yhteiseurooppalaisten standardien laatimisesta erityisten teknisten ominaisuuksien toteuttamiseksi televiestinnän päätelaitteita, mukaan lukien niiden vaatimustenmukaisuuden vastavuoroinen tunnustaminen, koskevien jäsenvaltioiden lakien lähentämistä koskevan yhteisön lainsäädännön sekä standardoinnista tietotekniikassa ja televiestinnässä 22 päivänä joulukuuta 1986 tehdyn neuvoston päätöksen 87/95/ETY (8) mukaisesti. 14 artikla Direktiivin 95/46/EY tiettyjen säännösten soveltamisalan laajentaminen 1. Jäsenvaltiot voivat toteuttaa lainsäädännöllisiä toimenpiteitä, joilla rajoitetaan 5 ja 6 artiklan sekä 8 artiklan 1-4 kohdassa säädettyjen velvoitteiden ja oikeuksien soveltamisalaa, jos tällaiset rajoitukset ovat välttämättömiä valtion turvallisuuden, puolustuksen, yleisen turvallisuuden sekä telejärjestelmien luvattoman käytön tai rikosten ehkäisyn, tutkinnan, selvittämisen sekä syyttämisen turvaamiseksi direktiivin 95/46/EY 13 artiklan 1 kohdan mukaisesti. 2. Direktiivin 95/46/EY III luvun säännöksiä oikeuskeinoista, vastuista ja sanktioista sovelletaan ottaen huomioon tämän direktiivin mukaisesti annetut kansalliset säännökset ja tästä direktiivistä johtuvat henkilökohtaiset oikeudet. 3. Direktiivin 95/46/EY29 artiklan mukaisesti perustetun tietosuojatyöryhmän on toteutettava edellä mainitun direktiivin 30 artiklassa määrätyt tehtävät myös perusoikeuksien ja -vapauksien sekä oikeutettujen etujen suojaamisen osalta televiestintäalalla, mikä on tämän direktiivin aihe. 4. Komissio, jota avustaa direktiivin 95/46/EY 31 artiklassa perustettu komitea, määrittää liitteen tekniset yksityiskohdat tässä artiklassa mainitun menettelyn mukaisesti. Mainittu komitea kokoontuu erityisesti käsittelemään tässä direktiivissä tarkoitettuja aiheita. 15 artikla Direktiivin täytäntöönpano 1. Jäsenvaltioiden on saatettava tämän direktiivin noudattamisen edellyttämät lait, asetukset ja hallinnolliset määräykset voimaan viimeistään 24 päivänä lokakuuta 1998. Näissä jäsenvaltioiden antamissa säädöksissä on viitattava tähän direktiiviin tai niitä virallisesti julkaistaessa niihin on liitettävä tällainen viittaus. Jäsenvaltioiden on säädettävä siitä, miten viittaukset tehdään. 2. Poiketen siitä, mitä 6 artiklan 3 kohdan viimeisessä virkkeessä säädetään, suostumusta ei tarvita, jos kyseinen tietojenkäsittely on jo meneillään sinä päivänä, kun tämän direktiivin mukaisesti annetut kansalliset säännökset tulevat voimaan. Tällaisissa tapauksissa tilaajille tiedotetaan tästä tietojenkäsittelystä, ja jos he eivät toisin ilmoita jäsenvaltion määräämän määräajan kuluessa, heidän katsotaan antaneen suostumuksensa. 3. Edellä olevaa 11 artiklaa ei sovelleta sellaisiin puhelinluettelojen painoksiin, jotka on julkaistu ennen tämän direktiivin mukaisesti annettujen kansallisten säännösten voimaantuloa. 4. Jäsenvaltioiden on toimitettava komissiolle tässä direktiivissä tarkoitetuista kysymyksistä antamansa kansalliset säännökset kirjallisina. 16 artikla Vastaanottajat Tämä direktiivi on osoitettu kaikille jäsenvaltioille. Tehty Brysselissä . . . Euroopan parlamentin puolesta Puhemies Neuvoston puolesta Puheenjohtaja (1) EYVL N:o C 200, 22.7.1994, s. 4 (2) EYVL N:o C 159, 17.6.1991, s. 38 (3) Euroopan parlamentin lausunto annettu 11 päivänä maaliskuuta 1992 (EYVL N:o C 94, 13.4.1992, s. 198), neuvoston yhteinen kanta vahvistettu 12 päivänä syyskuuta 1996 (sitä ei ole vielä julkaistu virallisessa lehdessä) ja Euroopan parlamentin päätös tehty (sitä ei ole vielä julkaistu virallisessa lehdessä). (4) EYVL N:o L 281, 23.11.1995, s. 31 (5) EYVL N:o C 257, 4.10.1988, s. 1 (6) EYVL N:o C 196, 1.8.1989, s. 4 (7) EYVL N:o L 109, 26.4.1983, s. 8, direktiivi sellaisena, kuin se on viimeksi muutettuna direktiivillä 94/10/EY (EYVL N:o L 100, 19.4.1994, s. 30). (8) EYVL N:o L 36, 7.2.1987, s. 31, päätös sellaisena, kuin se on viimeksi muutettuna vuoden 1994 liittymisasiakirjalla. LIITE KÄSITELTÄVÄT TIEDOT Seuraavia tietoja voidaan käsitellä 6 artiklan 2 kohdassa tarkoitettua tarkoitusta varten: Tiedot, jotka sisältävät: - tilaajan laitteen numeron tai yksilöinnin, - tilaajan osoitteen ja laitteen tyypin, - laskutusajanjaksolta laskutettavien yksikköjen kokonaismäärän, - vastaanottavan tilaajan numeron, - puhelujen ja/tai siirretyn tietomäärän tyypin, aloitusajan ja keston, - muita maksua koskevia tietoja kuten ennakkomaksu, osamaksut, kytkeminen irti verkosta ja muistutukset. NEUVOSTON PERUSTELUT I. JOHDANTO Komissio esitti 27. heinäkuuta 1990 EY:n perustamissopimuksen 100 a artiklaan perustuvan ehdotuksen direktiiviksi henkilötietojen suojasta yleisissä digitaalisissa televerkoissa, erityisesti digitaalisessa monipalveluverkossa (ISDN) ja yleisissä digitaalisissa matkaviestinverkoissa. Sosiaali- ja talouskomitea antoi lausuntonsa 24. huhtikuuta 1991. Euroopan parlamentti antoi oman lausuntonsa 11. maaliskuuta 1992. Komissio tarkasteli uudelleen ehdotustaan näiden lausuntojen pohjalta ja esitti sitten muutetun ehdotuksen Euroopan parlamentin ja neuvoston direktiiviksi. Neuvosto vahvisti yhteisen kantansa 12. syyskuuta 1996 perustamissopimuksen 189 b artiklan mukaisesti. II. EHDOTUKSEN TAVOITE Tämän ehdotuksen tavoitteena on soveltaa televerkkojen erityistarpeisiin tietosuojaa koskevia yleisperiaatteita, jotka on vahvistettu 24. lokakuuta 1995 annetulla Euroopan parlamentin ja neuvoston direktiivillä 95/46/EY. Ehdotuksen tavoitteena on näin ollen ehkäistä tällä jatkuvasti kehittyvällä alalla jäsenvaltioiden lainsäädäntöjen eriävät kehityskulut, jotka voisivat vaarantaa telepalvelujen ja -päätelaitteiden yhteismarkkinat, ja varmistaa samalla yksilöiden oikeuksien suojan korkea taso erityisesti yksityisyyttä koskevien oikeuksien osalta. III. YHTEISEN KANNAN ERITTELY 1. Yleiset huomautukset Neuvoston määrittämä yhteinen kanta on vahvistus komission muutetussa ehdotuksessaan noudattamalle lähestymistavalle ja komission tavoittelemille päämäärille, vaikka neuvosto joutui tekemään muutoksia kyseiseen ehdotukseen säädösten yksityiskohtien osalta. Neuvosto piti silmällä pääasiallisesti seuraavia huolenaiheita tehdessään kyseisiä muutoksia: - tämän direktiivin säännösten mukauttaminen yleisdirektiivin säännöksiin (erityisesti soveltamisalan osalta, 1 ja 14 artikla) - niiden yhdenmukaisuuden varmistaminen jo hyväksytyn tai valmisteilla olevan televiestintäalaa koskevan yhteisön säännöstön kanssa (esimerkiksi 2 artiklan määritelmät) - tiettyjen säännösten soveltamisalan tarkentaminen tai joustavammiksi tekeminen. 2. Erityiset huomautukset i) Neuvosto omaksui seuraavan kannan Euroopan parlamentin tarkistuksiin: - Tarkistus n:o 96, ensimmäinen osa (yksityiset verkot ja palvelut) Yhteisen kannan 3 artiklassa todetaan, että direktiiviä sovelletaan yleisesti saatavilla oleviin yleisissä televerkoissa tarjottuihin telepalveluihin. Tätä artiklaa on kuitenkin tulkittava siten, että siinä sallitaan jäsenvaltion soveltavan omia säännöksiään muihin kuin yleisiin tai yleisesti saatavilla oleviin verkkoihin ja palveluihin, koska direktiiviä 95/46/EY sovelletaan joka tapauksessa henkilötietojen käsittelyyn kyseisissä verkoissa ja palveluissa. - Tarkistus n:o 97 (teknologinen kehitys) Neuvosto yhtyi komission näkökantaan, jonka mukaan komission muutettuun ehdotukseen ei otettu uutta Euroopan parlamentin ehdottamaa johdanto-osan kappaletta 21 a. - Tarkistukset n:o 96, toinen osa (lisäarvopalvelut), 98 (erityis- tai yksinoikeudet), 107 ja 108 (muiden palvelujen kuin televiestinnän järjestämisen tarjoajat) Näitä tarkistuksia ei voitu hyväksyä, koska ne eivät enää vastanneet yhteisön uuteen televiestintäalaa koskevaan säännöstöön perustuvaa oikeudellista tilannetta. - Tarkistus n:o 99 Tähän tarkistukseen sisältyvä telepalvelun määritelmä otettiin 2 artiklan d alakohtaan. - Tarkistus n:o 100 (tilaajien puhelinluettelot) Tämän tarkistuksen sisältö on otettu olennaisilta osiltaan yhteisen kannan 11 artiklaan. Kyseisen tekstin mukaan tietyin edellytyksin voidaan kuitenkin poiketa periaatteesta, jonka mukaan on oikeus henkilötietojen pois jättämiseen puhelinluettelosta veloituksetta. Kyseisen artiklan 2 kohdassa todetaan, että jäsenvaltiot voivat sallia, että operaattorit perivät maksun tilaajalta tämän oikeuden käyttämisestä, jos kyseinen summa on kohtuullinen eikä toimi jarruna tämän oikeuden käyttämiselle. Huomautettakoon, että tämän kohdan on tulkittava heijastavan Euroopan neuvoston 7. helmikuuta 1995 annetussa suosituksessa n:o R(95) vahvistamaa samaa asiaa koskevaa määräystä. - Tarkistus n:o 101 (elektroninen tilaajaprofiili) Neuvosto omaksui saman kannan kuin komissio eikä hyväksynyt alkuperäisen ehdotuksen 4 artiklaa, jota tämä tarkistus koski. Neuvosto katsoo kuitenkin, että Euroopan parlamentin tarkoittama suoja on joka tapauksessa varmistettu yleisellä tasolla direktiivillä 95/46/EY ja teleliikenne- ja laskutustietoja koskevassa erityistapauksessa yhteisen kannan 6 artiklalla, erityisesti sen 3 kohdalla. - Tarkistus n:o 102 (välitettyjen tietojen sisällön suoja) Neuvosto omaksui saman kannan kuin komissio eikä hyväksynyt alkuperäisen ehdotuksen 5 artiklaa, jota kyseinen tarkistus koski. (Vrt. seuraava kohta teleliikenne- ja laskutustietojen osalta.) - Tarkistukset n:o 103 ja 104 (teleliikenne- ja laskutustiedot) Euroopan parlamentin ilmaisemat huolenaiheet on otettu huomioon yhteisen kannan 6 artiklan eri kohdissa. Komission muutetussa ehdotuksessaan esittämä teleliikennetietoja koskeva säännös on otettu tämän artiklan 1 kohtaan. (Neuvosto noudatti komission näkökantaa myös siinä, ettei se hyväksynyt alkuperäisen ehdotuksen 10 artiklan 1 kohtaa vastaavaa säännöstä - tarkistuksen n:o 103 kohdetta - joka on otettu huomioon jo yleisdirektiivissä.) Laskutustietoja koskevat säännökset (alkuperäisen ehdotuksen 9 artikla, muutetun ehdotuksen 5 artikla) otettiin puolestaan 6 artiklan 2 kohtaan, kun taas suojan korkean tason varmistamiseksi laadittu täydellinen luettelo tiedoista, joita voidaan käsitellä tilaajalaskutusta varten, on tästä lähin direktiivin liitteessä. Yhteisen kannan 14 artiklan 4 kohdassa säädetään todellakin, että direktiivin 95/46/EY 31 artiklalla perustettu komitea voi tehdä vain teknisiä mukautuksia tähän luetteloon - joka on samanlainen kuin komission ehdottama ja Euroopan parlamentin vahvistama luettelo (vrt. 14 artiklan 4 kohta). Tämä säännös on tulkittava siten, että sen nojalla ei ole lupa muuttaa millään tavoin liitteen ja 6 artiklan olennaista sisältöä esimerkiksi lisäämällä tai poistamalla tietoluokkia, vaan ainoastaan täsmentää tietoluetteloa tekniikan kehityksen mukaisesti. Olennaisia, tietosuojaa koskevia sisällöllisiä muutoksia voidaan siis tehdä vain perustamissopimuksen 100 a artiklassa määrättyä menettelyä noudattaen. On myös syytä katsoa, että kaikkia muita kuin kyseisessä yhteisen kannan liitteessä tarkoitettuja tietoja on käsiteltävä direktiivin 95/46/EY periaatteiden ja erityisesti sen 16 artiklan mukaisesti. Yhteisen kannan 6 artiklan 4 kohta sisältää teleliikenne- ja laskutustietojen saatavuuden rajoittamista koskevia säännöksiä, joissa otetaan huomioon Euroopan parlamentin tarkistuksessaan n:o 103 esittämät huolenaiheet. - Tarkistus n:o 105 (automaattinen kutsunsiirto) Tämä tarkistus on otettu laajasti huomioon yhteisen kannan 10 artiklassa, jossa annetaan jäsenvaltioiden tehtäväksi taata, että kaikki tilaajat voivat veloituksetta ja helposti estää kolmannen osapuolen suorittaman automaattisen kutsunsiirron tilaajan päätteeseen. - Tarkistus n:o 106 (teleostopalvelu) Alkuperäisen ehdotuksen 16 artiklassa olevat säännökset on poistettu yhteisestä kannasta Euroopan parlamentin toivomuksen mukaisesti. ii) Muut tärkeimmät yhteiseen kantaan tehdyt muutokset ovat seuraavat: - 3 artikla: Direktiiviä sovelletaan digitaalisten ja analogisten verkkojen kautta tarjottuihin palveluihin. 8 ja 9 artiklan (linjan tunnistus) sekä 10 artiklan (automaattinen kutsunsiirto) säännöksiä sovelletaan analogisiin keskuksiin kytkettyihin tilaajalinjoihin kuitenkin vain siinä määrin kuin se on teknisesti mahdollista eikä vaadi kohtuuttomia taloudellisia ponnistuksia (2 ja 3 kohta). - 4 artikla (turvallisuus) Tämä artikla vastaa alkuperäisen ehdotuksen 8 artiklaa. Tämä artikla on tulkittava seuraavasti: - 1 kohdan säännöksillä tähdätään direktiivin 95/46/EY 17 artiklan mukaisen käsittelyjen turvallisuustason aikaansaamiseen - 2 kohdan säännösten osalta: kun toteutetuista turvallisuustoimenpiteistä huolimatta on olemassa jokin erityinen verkon turvallisuuteen kohdistuva riski, telepalvelun tarjoaja, tarvittaessa yhdessä yleisen televerkon tarjoajan kanssa, on velvoitettu erikseen ilmoittamaan henkilöille tämän riskin olemassaolosta ja keinoista tilanteen korjaamiseksi. - 5 artikla (viestinnän luottamuksellisuus) Viestinnän luottamuksellisuutta koskevat säännökset (neuvoston ehdotuksen 12 artikla) on muotoiltu uudelleen selkeämmällä tavalla ja sijoitettu säännösosan alkuun, heti turvallisuutta koskevien säännösten jälkeen, tämän periaatteen tärkeyden korostamiseksi. - 7 artikla (eritelty laskutus) Neuvosto valitsi sanamuodon, jolla sovitetaan yhteen tilaajien oikeus voida tarkistaa laskujensa paikkansapitävyys ja heidän oikeutensa yksityisyyteen; johdanto-osan kappaleessa n:o 14 todetaan lisäksi, että tehostaakseen käyttäjien yksityisyyden suojaa jäsenvaltiot voivat halutessaan vaatia joidenkin numeroiden poistamista eriteltyjen laskujen soitetuista numeroista. - 8 artikla (kutsuvan ja yhdistetyn linjan tunnistus) Komission muutetun ehdotuksen säännökset, jotka koskevat kutsuvan linjan tunnistusta, on muotoiltu uudelleen siten, että ne eivät riipu tietystä tekniikasta tai päätelaitteesta, ja niitä on lisäksi täydennetty yhdistetyn linjan tunnistamispalvelua koskevilla säännöksillä. Mitä tulee 3 kohdassa tarkoitettuun mahdollisuuteen kieltäytyä vastaanottamasta puhelua, jos soittava käyttäjä on poistanut linjansa tunnisteen, on syytä huomauttaa, että tämä säännös ei estä jäsenvaltioita kieltämästä valtion virastoja, julkisista palveluista huolehtivia elimiä ja hätäpalveluja torjumasta puheluja, joiden kohdalla soittava käyttäjä tai tilaaja on estänyt kutsuvan linjan tunnistuksen. - 12 artikla (epätoivotut soitot) Tämän artiklan säännökset on muotoiltu uudelleen siten, että ne vastaavat etämyynnistä annettua direktiiviä koskevan yhteisen kannan 10 artiklan tekstiä. - Muutetun ehdotuksen 13 artikla (soveltamisen tekniset näkökohdat ja mukauttaminen) Tämä artikla on poistettu, koska tekninen mukauttaminen rajoittuu vastedes liitteeseen direktiivin 95/46/EY 31 artiklassa määrätyn menettelyn mukaan (vrt. edellä olevat parlamentin tarkistuksia n:o 103 ja 104 koskevat huomautukset). - 14 artiklan 3 kohta (tietosuojatyöryhmä) Tämän, direktiivin 95/46/EY 29 artiklalla asetetun työryhmän osalta, jolla on tehtävä myös tämän direktiivin soveltamisessa, neuvosto katsoo komission tukemana, että työryhmä voisi direktiivin soveltamiseksi hyödyntää televiestinnän alan kansallisten sääntelyviranomaisten kokemuksia ja pyytää tarvittaessa näiden edustajia osallistumaan asiantuntijoina kokouksiinsa. - 15 artikla (direktiivin täytäntöönpano) Neuvosto valitsi direktiivin saattamiselle osaksi jäsenvaltioiden kansallista lainsäädäntöä saman määräajan kuin yleisdirektiivin osalta, siten että määräpäivä on 24. lokakuuta 1998.